Дива любов, Джил Едуардс
Дива любов, Джил Едуардс
------------------------


### Открийте вълшебните тайни на свободата, радостта и безусловната любов


Всеки път, когато се опитваме да бъдем добри или очакваме другите да бъдат добри, ние се откъсваме от свободата, радостта и безусловната любов, които са наше рождено право. Тогава връзките ни попадат в модела на "обвиненията, засрамването и опитомяването" и стават повърхностни и изпълнени с несигурност и неудовлетворение.

"Дива любов" ви кани в една вълшебна реалност, в която всички сме богове и богини. Авторката предлага основан на енергията подход към нашето емоционално и физическо благоденствие. Дава ни една освобождаваща перспектива за Бог, религията и смисъла на живота, която може завинаги да ни освободи от вината, чувството за дълг и саможертвата и да ни позволи да бъдем тези, които в действителност сме.

Тази книга разкрива как и защо връзките обикновено се разпадат и предлага радикално нов модел на любовта, който е в състояние да промени нашия традиционен и често неприемлив подход към брака, да внесе повече радост и удовлетворение във връзките ни и да ни помогне да се освободим от нагласата и потребността да определяме другите като "врагове" в каквато и да е ситуация.

Когато обичаме себе си, другите и живота по-диво, ние ставаме по-свободни, изпълнени със страст към всичко, което вършим, и навлизаме в радостната и благодатна реалност на Божествения източник.